Publication: Magyar Közlöny
Issue: MK-2000-68 (Year: 2000, Number: 68)
Era: 1990-2004
Section: rendelkezéseit az egyes miniszterek feladat- és hatáskörének változásával összefüggésben szükséges törvénymódosításokról szóló 2000. évi LXXXIX. törvény hatálybalépésének napjától kell alkalmazni.*
Paragraph Index: 513

3. a) A kezességgel biztosított hitel felvevői azok a tankönyvet megjelentető, forgalmazó kiadók lehetnek, amelyek tankönyvei, a közoktatás közismereti vagy szakmai tankönyvjegyzékén szerepelnek és eleget tesznek a hitelfelvételhez szükséges adatszolgáltatási kötelezettségüknek. A kiadó az előző évi tankönyvforgalma (áfa nélküli) értékének maximum 60%-át kaphatja meg állami kezességvállalással biztosított hitelként. A kiadó által jelzett éves tankönyvforgalomra vonatkozó adat ± 5%-ban térhet el az Oktatási Minisztérium adatbázisában lévő megrendelés-állománytól. Amennyiben 5%-nál nagyobb eltérés mutatkozik, a kiadónak igazolnia kell az Oktatási Minisztérium felé a tényleges megrendelés-állományt.

Source: https://magyarkozlony.hu/hivatalos-lapok/476d48324eff438bb8990d542e8c12be41e535fb/dokumentumok/453400f565e51211634f549eca0a74231c8b2920/letoltes